Campanya+BUS

  Fa pocs mesos, Londres era l’escenari d’una de les campanyes publicitàries més controvertides dels últims anys. Alguns dels emblemàtics autobusos de la ciutat britànica lluïen cartells en els quals es podia llegir l’eslògan “Probablement Déu no existeix. Deixa de preocupar-te i gaudeix de la vida”. Aquesta campanya, promoguda pels ateus de Londres i finançada amb aportacions de persones que estaven d’acord amb la causa, ha fet portar la iniciativa a Barcelona que a partir d’aquest gener ha estat la primera ciutat de l’estat espanyol que ha copiat aquesta idea i ha fet servir quatre autobusos de TMB amb aquest mateix lema.  Tot va començar quan l’escriptora humorística Ariane Sherine, del rotatiu britànic //The Guardian//, va voler respondre a l’amenaça difosa per un grup religiós del país a través de la seva pàgina web. Més tard va crear el seu “Probablement Déu no existeix” que, poc després, va rebre el suport de la //British Humanist //// Association // (l'Associació Humanista Britànica).  La Unió d'Ateus i Lliurepensadors juntament amb Ateus de Catalunya i la resta d'associacions federades en col•laboració amb la //British Humanist //// Association // han estat els encarregats de portar la iniciativa a Barcelona. Com a la capital britànica, aquesta campanya es pagarà amb les aportacions dels particulars que es facin a través d’una web promotora. La publicitat als quatre autobusos costa uns 1.500 euros. Tot i això, segons les entitats, fins ara ja s’han recaptat més de 800 euros. Si se superen les despeses que val fer la campanya a Barcelona, el “Probablement Déu no existeix” s'exportarà a altres punts de l'estat espanyol com Madrid, Sevilla o València.  Aquesta revelació atea ha remogut a l’estat espanyol. //El Centro Cristiano de Reunión// ha respos a la campanya pro atea amb un “Déu sí que existeix. Gaudeix de la vida en Crist” o “Crist existeix i que és el camí per a una vida millor”, ha assenyalat el pastor evangèlic Francisco Rubiales, membre del Centro Cristiano de Reunión, qui creu que 'tots poden expressar lliurement les seves opinions i els seus drets fonamentals'. 'Nosaltres també', ha postil·lat.
 * __“ PROVABLEMENT DÉU NO EXISTEIX, DEIXA DE PREOCUPAR-TE I GAUDEIX LA VIDA” __**



Per Corina Hernández i Beatriz Rodés